cyanic-selkie/wikianc huggingface dataset:
Սյունիների տոհմածառ
Պատմական ակնարկ
Համաձայն Մովսես Խորենացու՝ Սյունիների (Սիսակյաններ) նախարարական տոհմը և նրանց տոհմանունը, ինչպես նաև՝ Մեծ Հայքի Սյունիք աշխարհի անվանումը առաջացել է Հայկ նահապետի ժառանգներից՝ Գեղամի որդի Սիսակից ։ Սիսակից են սերում նաև Ռշտունիների և Գողթնեացիների նախարարական տները ։
Մեծ Հայքում Երվանդունիների և Արտաշիսյանների տիրապետության ժամանակ Սյունիները զբաղեցրել են երկրորդական գահը և Մեծ Հայքի արևելյան գավառների կուսակալի պաշտոնը։ Սյունիների բարձր դիրքը պահպանվել է նաև Արշակունիների տիրապետության ժամանակ։ Ըստ Ստեփանոս Օրբելյանի՝ Վաղարշակ Ա-ն «հրաման է տալիս Սիսակյաններին՝ լինել հրամանատար արքունի բոլոր զորքերին ու իր թագավորության երկրորդը և պատերազմով շարունակ դեմ կանգել Հոնաց դռանը» ։
Ռեդհա Մալեկ
Արտաքին հղումներ
Կատեգորիա:Ալժիրցի քաղաքական գործիչներ Կատեգորիա:Ալժիրցի գրողներ Կատեգորիա:Բնօրինակում անաղբյուր հոդվածներ
Սյունիների տոհմածառ
Պատմական ակնարկ
Սիսակի ժառանգ Առանից էլ սերվում են Արցախի Առանշահիկների տոհմը ։ Առանը Հայոց արքա Վաղարշակ Ա-ից կարգվում է նահապետ «Առանա մեծ դաշտի վրա, Երասխից մինչև Հունարակերտ» և նշանակվում Մեծ Հայքի արևելյան կողմի կուսակալ ։ Ըստ Մովսես Խորենացու վկայության՝ նրա զավակներից են սերվել Ուտեացիների, Գարդմանացիների, Ծավդեացիների և Գարգարացիների նախարարական տները ։
Այս ամենից ենթարդվում է, որ սպարապետության պաշտոնը մինչև մ.թ.ա. 1-ին դար եղել է Սյունիների ձեռքում ։ Համաձայն Զորանամակի՝ Սյունյաց իշխանները ունեին 19400 զինվոր, իսկ Գահնամակում զբաղեցնում էին պատվավոր առաջին բարձը ։
Ստորև ներկայացվում է Սիսակից սերված իշխանական տոհմերի մոտավոր տոհմածառը`
Ծանոթագրություններ
Կատեգորիա:Սյունիներ Կատեգորիա:Տոհմածառ Կատեգորիա:Ծագումնաբանություն
Դրախտիկ (գետ)
Դրախտիկ, գետ Հայաստանի Գեղարքունիքի մարզում՝ Սևանա լճի ավազանում։ Սկիզբ է առնում Արեգունու լեռնաշղթայի հարավային լանջերից՝ 2420 մ բարձրությունից։ Երկարությունը 11,3 կմ է, ջրհավաք ավազանը՝ 42 կմ²։ Գետահովիտը վերին և միջին հոսանքներում V-աձև է, ստորինում լայնանում է։ Սնումը հիմնականում ձնաանձրևային և ստորերկրյա է։ Հաճախակի են սելավներն ու սողանքները։ Տարեկան միջին ծախսը 0,22 մ³/վ է։ Ջրերն օգտագործվում են ոռոգման նպատակով ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Օլիվեր Բաուման
Օլիվեր Բաուման (Oliver Baumann, ), գերմանացի ֆուտբոլիստ «Հոֆենհայմ» ակումբի դարպասապահ։
Ակումբային կարիերա
Օլիվերն իր կարիերան սկսել է «Բադ Կրոցինգեն» պատանեկան թիմում։ 2002 թվականին միացել է «Ֆրայբուրգ ՖԱ»–ին։ «Ֆրայբուրգ» երիտասարդական ակումբի կազմում դարձել է Գերմանիայի առաջնություն 2007/08–ի չեմպիոն, իսկ հաջորդ մրցաշրջանում շահել է Գերմանիայի երիտասարդական գավաթը։
2009 թվականի օգոստոսի 8–ին Օլիվերը «Շտուտգարտեր Կիկերս»–ի դեմ խաղում նորամուտ է ունեցել ֆրայբուրգցիների երկրորդ թիմի կազմում ։ Բաումանը հաջող հանդիպումներ է անցկացրել՝ բաց չթողնելով ոչ մի մրցախաղ։ 2009/10 մրցաշրջանում խաղացել է ևս 19 խաղ, բաց է թողել 25 գնդակ։ 2010 թվականի մայիսի 8–ին Օլիվերը նորամուտ է ունեցել Բունդեսլիգայում՝ Դորմունդի «Բորուսիա»–ի դեմ վերջին մրցախաղում ։ Չնայած Բաումանի բաց թողած մեկ գնդակին, «Ֆրայբուրգ»–ը հաղթանակ է տարել 3։1 հաշվով։
2010/11 խաղաշրջանում դարձել է «Ֆրայբուրգ»–ի հիմնական դարպասապահ՝ անցկացնելով 30 խաղ Բունդեսլիգայում, որոնցից 8–ը «զրո հաշվով»՝ բաց թողնելով 42 գնդակ ։ «Սանկտ–Պաուլի» դեմ 18–րդ տուրի խաղում Բաումանը գոլային փոխանցում է կատարել Պապիս Սիսեին, որը թույլ է տվել հավասարեցնել հաշիվը ։ 2010 թվականի հունիսի 10–ին դարպասապահը երկարացրել է պայմանագիրը «Ֆրայբուրգ»–ի հետ մինչև 2014 թվական։ Հաջորդ երկու մրցաշրջանում Օլիվերը Բունդեսլիգայում անցկացրել է 67 խաղ, որոնցից 22–ում կարողացել է անառիկ պահել իր դարպասները։ 2011 թվականի ամռանը Բաումանը երկարացրել է պայմանագիրը ևս 1 տարով՝ մինչև 2015 թվականի ամառ։
Մազարա
Մազարա, գյուղ Արևմտյան Հայաստանում, Խարբերդի վիլայեթի Մալաթիայի գավառում ։ Գտնվում էր Խարբերդ քաղաքից 46 կմ հարավ, Տելեկ գյուղաքաղաքից 10 կմ արևմուտք, Եփրատի աջ ափին, ճանապարհի վրա ։
Օլիվեր Բաուման
Ակումբային կարիերա
2013 թվականի հոկտեմբերի 27–ին «Համբուրգ ՖԱ»–ի դեմ խաղում «Ֆրայբուրգ»–ը պարտվել է 0։3 հաշվով և բաց թողնված 3 գոլերի մեղավորն եղել է Բաումանը, որը թույլ է տվել կոպիտ սխալներ ։
Մազարա
Բնակչության մասին տվյալներ չեն պահպանվել։
Օլիվեր Բաուման
Կարիերա հավաքականում
2008 թվականին Օլիվերը անցկացրել է մեկ մրցախաղ Գերմանիայի մինչև 18 տարեկանների պատանեկան հավաքականի կազմում՝ Իռլանդիայի հասակակիցների դեմ խաղում ։ 2008–2010 թվականներին, անցկացնելով 7 խաղ մինչև 19 տարեկանների հավաքականում և 2 մրցախաղ՝ մինչև 20 տարեկանների հավաքականում, Օլիվերը 2010 թվականից սկսել է հանդես գալ երիտասարդական թիմում։
2013 թվականի մայիսի 28–ին հայտարարվել է, որ Բաումանը ընդգրկվել է երիտասարդական հավաքականի կազմում՝ Իսրայելում կայանալիք Եվրոպայի 2013 թվականի երիտասարդական առաջնությանը մասնակցելու համար ։ Օլիվերը Ռուսաստանի հավաքականի դեմ անցկացրել է խմբային փուլի երրորդ տուրի միայն մեկ հանդիպում ։ Չնայած 2։1 հաշվով հաղթանակին, գերմանացիները դուրս են մնացել չեմպիոնության համար պայքարից։
Արտաքին հղումներ
Կատեգորիա:Հոֆենհայմի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:Բունդեսլիգայի ֆուտբոլիստներ
Կոսոն
Կոսոն (Косонь, Mezőkaszony), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Կոսոն գյուղում բնակվում էր 2 338 մարդ։ Բնակավայրը զբաղեցնում է 4798 կմ² տարածք։ Բնակչության խտությունը կազմում էր 487,29 մարդ/կմ²։
Միջազգային ծառայության համար ոստիկանության մեդալ (Նորվեգիա)
Միջազգային ծառայության համար ոստիկանության մեդալ, Նորվեգիայի ոստիկանության գերատեսչական պարգև։
Պատմություն
Միջազգային ծառայության համար ոստիկանության մեդալը հաստատվել է 2004թ.-ի սեպտեմբերի 14-ին և նախատեսված է Նորվեգիայի ոստիկանության աշխատակիցներին պարգևատրելու համար, ովքեր ծառայությունն անցկացրել են արտասահմանում նվազագույնը 6 ամիս ժամկետով։ Մեդալը շնորհվում է Նորվեգիայի ոստիկանապետի կողմից։ Այն կարող է տրվել նաև օտարերկրյա քաղաքացիներին։ Կրկնակի պարգևատրման դեպքում մեդալի ժապավենապատ սալիկին ամրացվում է ոսկեզօծ հնգանկյուն աստղ, բայց որը չի կարող գերազանցել 3 հատը։ 60 ամիս ծառայության դեպքում սալիկին ամրացվում է արծաթյա դափնեճյուղ։
Նկարագրություն
Մեդալը շրջանաձև է և պատրաստված է արծաթից։ Դիմային հատվածում պատկերված է խաչ շրջապատված դափնեճյուղերով, ինչպես նաև Նորվեգիայի ոստիկանության զինանշանը։ Մեդալի վերևի մասում ուռուցիկ գունդ կա, որը հիշեցնում է երկրագունդը։ Գնդին ձուլված է օղակ, որի միջոցով մեդալը ամրացվում է ժապավենին։ Մեդալի հակառակ կողմում վերևի հատվածում գրված է «POLITIET», իսկ կենտրոնում՝ «FOR / INTERYFSJONAL / TJENESTE» (Ոստիկանություն • Հանուն միջազգային ծառայության) ։
Աղբյուրներ
միջազգային ոստիկանություն
(7768) 1991 SX1
Միջին հեռավորությունը Արեգակից կազմում է 2,228138 ա. մ., առավելագույնը մոտենում է 2,162 ա. մ. հեռավորության վրա և հեռանում 2,2943 ա. մ. ։ Արեգակի շուրջ մեկ ամբողջական պտույտ է կատարում 1214,82 երկրային օրվա ընթացքում, իր ուղեծրով շարժվելով միջինում 0,29634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Monster (մանգա)
Monster (モンスタ -), Ուրասավա Նաոկիի հայտնի մանգան և նրա հիման վրա նկարահանված անիմեն, որ դետեկտիվ տարրերով հոգեբանական թրիլլեր է ։ 2009 թվականի դեկտեմբերի տվյալներով՝ մանգան ունեցել է ամենաբարձր ռեյտինգը Anime News Network-ի տվյալների բազայում ։ 2007 թվականին Ճապոնիայի մշակույթի նախարարության անցկացրած հարցման տվյալների համաձայն՝ զբաղեցնում է 19-րդ տեղը բոլոր ժամանակների ամենալավ մանգաների շարքում ։ Monster մանգայի հիման վրա նկարահանված մանգան կազմված է 74 սերիաներից։ 2002 թվականին լույս տեսավ Ուրասավա Նաոկիի գիրքը Another Monster («Մի հատել հրեշ»), որտեղ իրադարձությունները նկարագրված են կողմնակի անձի՝ ավստրիացի լրագրողի կողմից։
New Line Cinema ընկերությունը ձեռք բերեց մանգայի էկրանավորման իրավունքը։ Կինոտարբերակի սցենարը համաձայնեց գրել Ջոշ Օլոնը, ով հայտնի էր «Արդարացված դաժանություն» ֆիլմի շնորհիվ ։ Պրեմիերան պիտի տեղի ունենար 2009 թվականին։
Սյուժե
1986 թվական, Գերմանիա։ Դյուսելդորֆում տեղի է ունեցել դաժան սպանություն․ անհայտ մեկը մտել է Լիպերտների տուն և գնդակահարել այնտեղ բնակվող ամուսիններին։ Փրկվել են միայն երեխաները՝ Աննան և նրա երկվորյակ եղբայր Յոհանը։ Յոհանին գլխից վիրավորել են, նա գտնվում է ծանր վիճակում ու շտապ վիրահատության կարիք ունի, իսկ Աննան շոկից կորցրել է հիշողությունը և չի արձագանքում շրջապատի մարդկանց։ Այնպես է ստացվել, որ այդ նույն քաղաքում ապրում և աշխատում է երիտասարդ գլխավոր վիրաբույժ Թեմա Կենձոն, որը հաջողությամբ կատարում է ծանր վիրահատություն և փրկում տղայի կյանքը։ Այդ իրադարձությունը փոխում է բժիշկ Թեմայի ամբողջ կյանքը։
Անցնում է ինը տարի։ Թեման կրկին հանդիպում է Յոհանի հետ, ով նրա աչքերի առաջ սպանում է հաճախորդին։ Թեմա Կենձոն հասկանում է, որ ինքը ոչ միայն փրկել է մարդկային կյանք, այլև հարություն է տվել իսկական հրեշի, հոգեկան հիվանդի ու մարդասպանի։ Յոհանը փորձում է գտնել քրոջը, որից բաժանվել է ինը տարի առաջ։ Աննա Լիբերտը, ում այժմ կոչում են Նինա Ֆորտներ, ապրում է Հայդելբերգում՝ բարեկեցիկ ընտանիքում, սովորում է համալսարանում, սակայն չի հիշում իր անցյալը ու այցելում է հոգեբանի։ Յոհանը Նինայի խորթ ծնողների մոտ է ուղարկում վարձու մարդասպանների։ Ուշքի գալով՝ Նինան սկսում է հիշել անցյալը և հիշում է, որ ինը տարի առաջ հենց ինքն է կրակել Յոհանի վրա, ինչի պատճառով վերջինս հայտնվել է Թեմայի հիվանդանոցում։ Այդ պահից ֆիլմի հերոսների ճանապարհները բաժանվում են։ Թեման և Նինա Ֆորտները կարծում են, որ իրենց պարտքն է գտնել և սպանել Յոհանին՝ դրանով իսկ կանխելով այն հանցագործությունները, որ նա կարող էր կատարել ապագայում։ Նինան, ով մեկ անգամ արդեն կրակել էր Յոհանի վրա, պատրաստվում է ավարտին հասցնել սկսածը, ինչպես նաև վրեժ լուծել ծնողների համար։ Թեման, ով փրկել էր Յոհանի կյանքը, որոշում է ուղղել իր սխալը։ Հերոսները փնտրում են նույն մարդուն, երբեմն հանդիպում են, սակայն գործում են միմյանցից անկախ, երբեմն նաև միմյանց հակառակ։ Թեման կարծում է, որ պատասխանատվությունն ընկած է իր վրա, հետևաբար ինքը պիտի քաշի ձգանը, իսկ Նինան չի ուզում թույլ տալ, որ իր խղճի վրա ծանրանա սպանությունը։ Նինան մտածում է նույն կերպ․ բժիշկ Թեմայի նման մարդը չպիտի սպանություն գործի։
Կերպարներ
Մանգայի գլխավոր հերոսը երիտասարդ բժիշկ-վիրաբույժ Կենդզո Թեման (天馬 賢三) է։ Բժիշկ Թեման ապրում և աշխատում է Դյուսելդորֆում, սիրում է բժշկությունը, կարող է փայլուն կատարել նույնիսկ ամենադժվար վիրահատությունը։ Հետագայում զգալով իր մեղքը՝ նա մասնակցում է Յոհանի փնտրմանը։
Բացի այդ շատ ուշադրություն է դարձվում այն բոլոր կերպարների, որոնք այս կամ այն կերպ մասնակցում են Յոհանի փնտրման աշխատանքներին․ տեսուչ Ռունգեն (ハインリッヒ ルンゲ), որը քննում է Լիբերտովի սպանության գործը և հենց սկզբից մեղադրում է բժիշկ Թեմային , Նինա Ֆորտները (ニナ フォルトナー), որի կյանքը Յոհանի պատճառով կործանվել է, Եվա Հայնեման (エヴァ ハイネマン, Eva Heinemann), բժիշկ Թեմայի հարսնացուն է, ով փեսացուին լքում է առաջին իսկ անհաջողության պատճառով։ Բացի այդ ի հայտ են գալիս բազմաթիվ երկրորդական և էպիզոդիկ կերպարներ, որոնք հաճախ կապված են մեկը մյուսի հետ ։
Աշխարհագրություն
Անիմեի և մանգայի իրադարձությունները, իհարկե, հորինված են, բայց տեղի են ունենում իրական աշխարհում՝ աշխարհագրական իրական օբյեկտներում՝ Դյուսելդորֆ, որտեղ ապրում և աշխատում է բժիշկ Թեման, Մյունխենի համալսարան, որտեղ սովորում են Կարլ Նույնմանը և Լոտան, Գեյդելբերգի ամրոց, որտեղ Յոհանը նշանակում է Նինա Ֆորտների հետ հանդիպումները անիմեի 6-րդ սերիայում, Էլբա գետ, որտեղ ապրում է ծիածանափայլ իշխանը, Պրահա՝ Չեխիայի այն ժամանակվա մայրաքաղաքը։ Հերոսների գտնվելու վայրը հեշտ է որոշել, նույնիսկ եթե կոնկրետ աշխարհագրական անվանում տված չէ․ օրինակ՝ ասված չէ, թե կոնկրետ որ համալսարանում է սովորում Նինա Ֆորտները, բայց նա ապրում է Գեյդելբերգում, նշանակում է՝ խոսքը Գերմանիայի ամենահին համալսարանի՝ Գեյլդելբերգի համալսարանի մասին է։ Այնտեղ նույնպես կա իրավաբանական ֆակուլտետ։ Նման ձևով կարելի է ենթադրել, թե Դյուսելդորֆի ուսումնական որ հաստատությունն է ավարտել բժիշկ Թեման և Ռուդի Գիլեն՝ Հայնրիխ Հայնեի անվան համալսարանը (Heinrich-Heine-Universität Düsseldorf)՝ մասնագիտանալով բնական գիտությունների (այդ թվում բժշկության ) և գրականության բնագավառներում։
Չնայած որ անիմեն նկարահանվել է Ճապոնական ստուդիայում (Madhouse), դրա համար ուշադիր հանդիսատեսները կարող են նկատել մի քանի սխալներ, որոնք կատարվել են Monster անիմեն ստեղծողների կողմից ։ Մասնավորաբար 3-րդ սերիայում նախքան Յունկերսի մեքենայի դիմաց ցատկելը կարելի է մի պահ տեսնել լուսացույց։ Եվ չնայած գործողությունները տեղի են ունենում Գերմանիայում, լուսացույցի լույսերը Ճապոնական ոճով են՝ կարմիր-դեղին-կապույտ։ Իրականում Գերմանիայում չկա այնպիսի վայր, որտեղ օգտագործել են այդպիսի գույն ։ Կան և Ճապոնական գործունեության հղումներ՝ երբեմն ցուցադրված կատակի ձևով․ օրինակ՝ գործողություններից մեկում բժիշկ Թեման եվրոպացի Հյուգո Բերհարդին սովորեցնում է ձողիկների օգնությամբ ուտել տապակած կարտոֆիլ, բայց վերջինս ուտելիքը թափում է սեղանին՝ առաջացնելով Թեմա Կենձոյի ծիծաղը։ Մի այլ էպիզոդում բժիշկ Թեման ցանկանում է նայել լրագրերի արխիվի իննամյա հնության նյութերը։ Համաձայնություն ստանալով՝ նա շնորհակալություն է հայտնում և ճապոնական ոճով խոնարհվում ։ Խմբագիր Մաուրերը, ով Գեյդելբերգի բնակիչ էր, նկատում է․ «Ահա ինչպիսին է ճապոնական խոնարհումը» («So this is the Japanese bow»)։
Մանգա
Նաոկի Ուրասավայի մանգան 1994-2001 թվականներին տպագրվել է Big Comic Original ամսագրում, 1997 թվականին նա ստացել է Մեդիարվեստի Ճապոնական փառատոնի 2-րդ մրցանակը, իսկ 2001 թվականին՝ Shogakukan ընկերության մրցանակը որպես սեյնեն կատեգորիայի լավագույն ստեղծագործություն ։
Անիմե
Monster անիմեն ստեղծվել է Madhouse ստուդիայում և հեռարձակվել է 2004 թվականի ապրիլի 7-ից մինչև 2005 թվականի սեպտեմբերի 28-ը Nippon Television հեռուստաալիքով։ Նույն թվականին թողարկվել է նրա DVD-ն։ Սյուժեն գործնականում ոչնչով չի տարբերվում մանգայից ։ Ռեժիսորը Կոձիմա Մասյուկին է, սցենարի հեղինակը Ուրահատա Տանցուհիկոն։
1-32 սերիաների եզրափակիչ կոմպոզիցիան կատարում էր Դավիթ Սիլվիանը (երգը կոչվում է «For the Love of Life»), 33-րդ սերիայից սկսած՝ Ինգրիդ Ֆուձիկո Հեմիգը («Make it Home» երգով)։ Երկու ալբոմների սաունթրեկների երաժշտության հեղինակը կոմպոզիտոր Հայսիմա Կունիակին է։
Monster Original Soundtrack
Monster Original Soundtrack (MONSTER オリジナルサウンドトラック) Monster անիմեի երաժշտությունն է։ Ալբոմը թողարկվել է 2004 թվականի հունիսի 23-ին, բացի դրանից պարունակում է անիմեի բացման կոմպոզիցիան (Grain)։ Ճապոնիաում հայտարարվել է VAP լեյբլով ։ Երգը կատարում է Դավիթ Սիլվիանը։
Ծանոթագրություններ
Կատեգորիա:Ինքնասպանությունը հորինվածքներում
Նարբե Պողոսյան
Նարբե Պողոսյան, հայազգի դերասան, ռեժիսոր ։
= Կենսագրություն = Նարբե Պողոսյանը ծնվել է 1985 թվականի հունվարի 6-ին՝ Իրանի մայրաքաղաք Թեհրանում ։ Ամուսնացած է դերասանուհի Աստղիկ Ալավերդյանի հետ ։
2005 թվականին եղել է «Կենտրոն» հեռուստաընկերության «Տարբերակ» հաղորդման հեղինակը, 2006 թվականին՝ «TV5» հեռուստաընկերության «Ընտանեկան իրավիճակներ», իսկ 2007 թվականին՝ Հայաստանի հանրային հեռուստաընկերության «Երջանկության մեխանիկա» նախագծերի պրոդյուսերը, դերասանը և ռեժիսորը։
2008-2009 թվականներին նկարահանել է Հայաստանի հանրային հեռուստաընկերության «Այսպես էլ ապրում ենք» (121 սերիա) հեռուստասերիալը, իսկ 2010-2014 թվականներին որպես «Ընտանեկան պատմություններ» հաղորդաշարի պրոդյուսեր, դերասան և ռեժիսոր` աշխատել է «ATV» հեռուստաընկերությունում։ «Անցնենք գործի» հաղորդաշարի ռեժիսորն ու պրոդյուսերն է։ Հանդիսանում է «Հեռախոսագրքույկ» գովազդային ամսագրի հեղինակը ։
Արտաքին հղումներ
Կատեգորիա:Ռեժիսորներ ըստ ազգության Կատեգորիա:Դերասաններ
Falsas Esperanzas
«Falsas Esperanzas», ամերիկացի երգչուհի Քրիստինա Ագիլերայի երկրորդ ստուդիական և առաջին իսպանալեզու ալբոմ Mi Reflejo (2000)֊ի երկրորդ սինգլը, թողարկվել է 2001 թվականի հուլիսի 2֊ին։ Սինգլը չներառվեց Billboard Hot 100 վարկանիշային աղյուսակում։ Falsas Esperanzas֊ում կան սալսայի տարրեր։
Տեղեկույթյուններ երգի մասին
Երգը գրել է Խորխե Լուիս Պիլոտոն։
Երգերի ցանկ
Կատեգորիա:Քրիստինա Ագիլերայի երգեր
Գելփոշ Դերեսի
Գելփոշ Դերեսի, ձորակ Լեռնային Կիլիկիայում։ Գտնվում է Սարոս գետի միջին հոսանքի շրջակայքում։ 19-րդ դարում այստեղ հայտաբերվել է մետաղահանք ։
Ծանոթագրություններ
Կատեգորիա:Ձորեր այբբենական կարգով
Սան Մարտին դե լա Վեգա
Սան Մարտին դե լա Վեգա (իսպ․՝ San Martín de la Vega) մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Մունիցիպալիտետը գտնվում է Լաս Վեգաս շրջանի կազմում։ Տարածքը զբաղեցնում է 105,9 կմ²։ Բնակչությունը 16677 մարդ (2006 թվականի տվյալներով)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Լյուդմիլա Բելոուսովա
Բելոուսովա Լյուդմիլա (Людмила Евгеньевна Белоусова, ), խորհրդային գեղասահորդուհի, զուգասահքում՝  ԽՍՀՄ սպորտի վաստակավոր վարպետ (1962 թվական, զրկվել է 1979 թվականին), Օլեգ Պրոտոպոպովի հետ՝ կրկնակի օլիմպիական չեմպիոն։
Վաղ տարիներ
Ծնվել է 1935 թվականի նոյեմբերի 22-ին՝ Ուլյանովսկում։ Ավելի ուշ ընտանիքի հետ տեղափոխել է Մոսկվա ։ Երեխա ժամանակ նա տարված էր տարբեր սպորտաձևերով՝ մարմնամարզություն, թենիս, չմշկավազք։ Գեղասահքով սկսել է զբաղվել ավելի ուշ՝ տասնվեց տարեկանից, երբ նայել է ավստրիական «Գարունը սահադաշտի վրա» ֆիլմը։ 1951 թվականին Մոսկվայում կառուցվել է առաջին արհեստական սահադաշտը, և Բելոուսովան ընդունվել է գեղասահքի մանկական խումբ։ 1954 թվականին նա արդեն  «հանրային հրահանգիչ» էր Դերժինսկու անվան այգում, զբաղվում էր ավագ խմբի հետ։ Բելոուսովան մարզվում էր Կիրիլ Գուլյաևի հետ, ով շուտով հայտարարեց, որ հրաժեշտ է տալիս սպորտին։ Բելոուսովան որոշեց հանդես գալ մենասահքում։
Հանդիպում Պրոտոպոպովի հետ
Օլեգ Պրոտոպոպովի հետ հանդիպել է 1954 թվականին Մոսկվայում՝ սեմինարի ժամանակ։ Նրանք որոշեցին հանդես գալ միասին, փորձեցին կատարել որոշ տարրեր։ Սպորտսմենները կարծում էին, որ իրենք համապասխանում են միմյանց։ Պրոտոպոպովը այդ ժամանակ ծառայում էր Լենինգրադի Բալթյան նավատորմում, իսկ Բելոուսովան սովորում էր Մոսկվայի Ռուսական տրանսպորտի համալսարանում։ Բելոուսովան տեղափոխվում է Պետերբուրգի պետական տրանսպորտի համալսարան, տեղափոխվում է Լենինգրադ, և 1954 թվականի դեկտեմբերին մարզիկները սկսում են միասին մարզվել Իգոր Մոսկվինի ղեկավարությամբ, որոշ ժամանակ՝ Պ. Պ. Օռլովի։ Ժամանակ առ ժամանակ նրանք աշխատում էին միասին, պատրաստում իրենց ծրագրերը։ Բելոուսովան հանդես էր գալիս՝ ներկայացնելով Լենինգրադի մարզական ընկերություններ «Դինամոն» և «Լոկոմոտիվը» ։
Բարձր նվաճումներ
1957 թվականին Բելոուսովը ու Պրոպոպոպովը ԽՍՀՄ առաջնության արծաթե մրցանակակիրներ և սպորտի վարպետներ էին։ 1957 թվականի դեկտեմբերին գեղասահորդներն ամուսնացան ։ Նրանց դեբյուտը միջազգային ասպարեզում 1958 թվականին էր։ Մարզիկների տեխնիկական զինանոցը հարուստ չէր, դրան ավելացրած նաև անփորձությունը, այդ պատճառով էլ նրանց ելույթը 1958 թվականի Եվրոպայի առաջնությանը հաջող չէր. թուլ տվեցին սխալներ՝ կատարելով ոչ դժվար էլեմենտներ։ 1959 թվականի Եվրոպայի առաջնությունում անկում ունեցան, դատավորների գնահատականները միջին էին՝ 5.0-5.1: 1960 թվականին ԱՄՆ-ում անցկացվող իրենց առաջին օլիմպիական խաղերում զույգի գնահատականները չափազանց անհամապատասխան էին՝ 4.6/4.5 կանադական դատավորից մինչև 5.2 / 5.2 ավստրիական և շվեյցարական դատավորները։
1960-ական թվականներին զույգը զգալիորեն աճեց թե՛ տեխնիկապես, թե՛ գեղարվեստորեն։ Առաջին անգամ նրանք կատարեցին տոդեսը դեպի առաջ, այսպես կոչված «տիեզերական պարույրը»։ Առաջին հաջողությունը 1962 թվականին էր. գեղասահորդները վերջապես առաջին անգամ հաղթեցին ԽՍՀՄ առաջնությունում (ութերորդ փորձից) և զբաղեցրին 2-րդ տեղը Եվրոպայի և աշխարհի առաջնություններում, որտեղ զույգը զիջեց Օ. և Մ. Ջելինեկ կանադական զույգին դատավորական մեկ ձայնով և միայն մեկ տասնորդական միավորով։ 1963 թվականին զույգը իր ցուցադրական ելույթը բեմադրեց ջազի երաժշտության ներքո և ստացավ միջին գնահատականներ՝ արդեն 5.7-5.8: 1964 թվականի Եվրոպայի առաջնությանը պարտադիր ծրագրում զույգը ստացավ ավելի բարձր գնահատականներ, քան Մ. Կիլիուս/Խ.-Յ. Բոյմլեր զույգը (Գերմանիա), բայց շատ տեղերում զիջեցին նրանց. ցուցադրական ծրագրում Գերմանիան ներկայացնող զույգը անցավ նրանց և հաղթեց։ 1964 թվականի օլիմպիադայում անսպասելիորեն մեկ դատավորի ձայնի առավելությամբ հաղթեցին Կիլիուսին և Բոյմլերին՝ բարձր մակարդակի հետևողականության, սինխրոմի, ներդաշնակ սահքի շնորհիվ. կատարվեցին գեղեցիկ պտույտներ, քայլերի կոմբինացիա և ակսել մեկուկես պտույտով, կրկնակի սալխ, մի քանի պահումներ,  այդ թվում` լասսո երկու պտույտով։ Գրեթե բոլոր դատավորները գնահատեցին 5.8-5.9:
Ավելի հաջող նրանց ծրագրերը դարձան 1965-1968 թվականներին, որտեղ ցուցադրվում էր սիրահարների կերպարը։ Գրեթե բոլոր շարժումներում կար բացարձակ սինխրոնիզմ, զարմանալի գեղեցկություն և հարթ գծեր։ Բելոուսովա-Պրոտոպոպով զույգը աշխարհի զուգասահքը ուղղորդեց դեպի ծրագրերի գեղարվեստական ճանապարհ։ 1966 թվականին նրանց ուժեղ մրցակից է համարվում Տատյանա Ժուկ-Ալեքսանդր Գորելիկ զույգը, որը աշխարհի առաջնությունում պարտվեց միայն մեկ դատավորի ձայնով։ Իրենց երրորդ օլիմպիական խաղերում (1968) զույգը հաղթեց երկու ծրագրերում էլ։ Լրագրողների գնահատմամբ հաղթական էր ցուցադրական կատարումը՝ բեմադրված Ռախմանինովի և Բեթհովենի երաժշտության ներքո։ Մաքուր էին կատարվել կրկնակի ռիտտբերգերի կոմբինացիա-քայլեր-մեկուկես պտույտով ակսել-ը, կրկնակի սալխը, 7 տարբեր պահումները, այդ թվում՝ լասսոն և լասսո-ակսելը, ինչպես նաև երկայնքով ձգվող հսկայական սպիրալը՝ մոտ 15 վայրկյան տևողությամբ։ Միայն առաջին մեկնարկային ելույթը թույլ չտվեց դատավորներին գնահատել ամենաբարձր՝ 6.0 միավորը, այդ թվում՝ վեց դատավորները գնահատեցին 5.9 / 5.9, երկուսը՝ 5.8 / 5.9, իսկ ԳԴՀ-ն ներկայացնող դատավորը՝  5.8 / 5.8, ինչը ուղեկցվեց հանդիսատեսի սուլոցներով ։ 1968 թվականի աշխարհի առաջնությունում գրեթե բոլոր դատավորները գնահատեցին 5,8 / 5,9 միավոր,  իսկ ԳՖՀ-ի և ԳԴՀ-ի դատավորները` 5,7 / 6.0:
Ժամանակի ընթացքում զույգը, զգալիորեն բարդացնելով ծրագիրը, սկսեց պարտվել ավելի երիտասարդ խորհրդային զույգերի։ 1969 թվականի աշխարհի առաջնությունում մարզիկները մի քանի սխալ թույլ տվեցին և զբաղեցրին երրորդ տեղը։ 1970 թվականի ԽՍՀՄ առաջնությանը առաջինն էին պարտադիր ծրագրից հետո, սակայն երկու ծրագրի գնահատականների գումարից հետո միայն չորրորդն էին և չհայտնվեցին երկրի ազգային հավաքականում (այնուհետև հայտարարեցին դատավորների համաձայնության մասին ): 1971 թվականի ԽՍՀՄ առաջնությունում զույգը միայն վեցերորդն էր, իսկ 1972 թվականի ապրիլին՝ երրորդը, բայց ամենաուժեղ զույգերի բացակայության դեպքում, որից հետո մարզիկները դուրս եկան սիրողական մարզաձևից։
Փախուստ ԽՍՀՄ-ից
Մեծ սպորտից դուրս գալուց հետո մարզիկները չդադարեցին գեղասահքով զբաղվել. նրանք աշխատեցին Լենինգրադի սառույցի վրա բալետում։ 1979 թվականի սեպտեմբերի 24-ին Բելոուսովան և Պրոտոպոպովը, Լենինգրադի սառույցի վրա բալետի հետ լինելով հյուրախաղերի Շվեյցարիայում, քաղաքական ապաստան խնդրեցին և հրաժարվեցին վերադառնալ ԽՍՀՄ ։ Մարզիկներին զրկեցին սպորտի վաստակավոր վարպետների կոչումից, նրանց անունները հանվեցին բոլոր խորհրդային տեղեկատու այն գրքերից, որոնք տեղեկություն էին տալիս ԽՍՀՄ օլիմպիական ձեռքբերումների մասին, իսկ մարզիկներին էլ բացեիբաց հայտարարեցին դավաճաններ։ Բելոուսովան և Պրոտոպոպովը իրենց այդ քայլն արդարացրին նրանով, որ իրենց հայրենի երկրում զույգին հնարավորություն չեն տվել զարգանալ, իսկ իրենք չեն ցանկանում հեռանալ սպորտից և հավատում էին, որ իրենց տաղանդը արտասահմանում ավելի շատ կգնահատվի։ Ապրում էին Գրինդելվալդում։ 1995 թվականին նրանք ստացան Շվեյցարիայի քաղաքացիություն, որից հետո էլ կարողացան մասնակցել Սոֆիայում (1995) Եվրոպայի առաջնության բացմանը։
Վերջին տարիներ
2003 թվականի փետրվարի 25-ին առաջին անգամ, ավելի քան 20 տարի անց, Բելոուսովան և Պրոտոպոպովը Վյաչեսլավ Ֆետիսովի հրավերով եկան Ռուսաստան։ 2005 թվականի նոյեմբերին Սանկտ-Պետերբուրգի Գեղասահքի ֆեդերացիայի հրավերով նրանք այցելեցին Ռուսաստան։ Ներկա գտնվեցին Սոչիում կայացած 2014 թվականի Օլիմպիական խաղերին, բազմիցս հարցազրույցներ տվեցին։
2015 թվականի սեպտեմբերին 79-ամյա Լյուդմիլա Բելոուսովան և 83-ամյա Օլեգ Պրոտոպոպովը ելույթ ունեցան սառույցի վրա ԱՄՆ-ում կայացած «Երեկոն Չեմպիոնների հետ»-ում ։
Լյուդմիլա Բելոուսովան վախճանվել է 2017 թվականի սեպտեմբերի 26-ին Շվեյցարիայում, Գրինդելվալդում ։ Նրա մարմինը դիակիզեցին Թունում։ Կնոջ աճյունասափորը Օլեգ Պրոտոպոպովը որոշեց պահել տանը ։
Գրականություն
Կատեգորիա:Գեղսահորդներ Կատեգորիա:Օլիմպիական չեմպիոններ Կատեգորիա:ԽՍՀՄ սպորտի վաստակավոր վարպետներ Կատեգորիա:Քաղցկեղից մահացածներ Կատեգորիա:ԽՍՀՄ օլիմպիական չեմպիոններ
Լիլավա
Լիլավա թաղամաս (հայտնի նաև որպես Լեյլաբադ թաղամաս), հայկական թաղամաս Իրանի Արևելյան Ադրբեջան նահանգի Թավրիզ քաղաքում, որը հիմնականում բնակեցված է հայերով։ Տարբեր ժամանակներում այն բնակեցված է եղել է նաև բացառապես հայերով։ 20-րդ դարի սկզբին Թավրիզի հայ համայնքը, որը կազմում էր մոտ 6000 մարդ, ապրում էր Լիլավա և Հալա (հայերեն՝ բերդաթաղ) թաղամասերում։ Թաղամասը վճռորոշ դեր է խաղացել Հայ Յեղափոխական Դաշնակցության սկզբնական տարիներին։
Աղբյուրներ
Կատեգորիա:Թավրիզ Կատեգորիա:Հայերն Իրանում
Մալխո
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Mikakunin de Shinkoukei
Mikakunin de Shinkoukei (Mikakunin de Shinkoukei (未確認で進行形)), մանգա, Շերրի-արրայի կողմից ստեղծված կատակերգական ժանրի անիմե, թողարկվել է 2009 թվականին, Ichijinsha հրատարակության կողմից։ 2014 թվականին։ 2014 թվականին անիմե սերիալը ադապտացվել է Doga Kobo ստուդիայի կողմից։
Սյուժե
Կոբենի Յոնոմորինան աշակերտուհի է, ապրում է իր ծնողների և մեծ քրոջ՝ Բենիոյի հետ։ 16 տարեկանը լրանալուց հետո, երբ Կոբենիի պապիկը մահանում է, Կոբենին սկսում է դաստիարակել Հակույա Միցումնե անունով տղային։ Վերջինս իր կրտսեր քրոջ՝ Մասիրոյի հետ տեղափոխվում է ապրելու Կոբենիի հետ։
Հերոսներ
Կոբենի Յոնոմորի, անիմեի գլխավոր հերոսուհին, սովորական աշակերտուհի, համեղ է պատրաստում, դրա հետ մեկտեղ հասցնում է տնային աշխատանքները։ Անցյալում եղել է Հակուի ընկերուհին, բայց նա ոչինչ չի հիշում։ Նա շատ արագ քաշ է հավաքում, այդ պատճառով քաղցրավենիք չի ուտում։
Բենիո Յոնոմորի, Կոբենիի մեծ քույրը, ավագ դպրոցի աշակերտուհի և ուսանողական խորհուրդի նախագահ։ Դպրոցում նա շատ լավ վարք ունի, և լավ գնահատականներ։
Հակույա, գլխավոր հերոս, Կոբենիի ապագա փեսացուն և Մասիրոյի մեծ եղբայրը։
Մասիրո Միցումինե, Հակուի փոքր եղբայրը։ Չնայած իր երիտասարդ տարքին, նա սկսեց սովորել Կոբենիի դասարանում։
Երկրորդական հերոսներ
Սիրայուկի Մացումինե, Մասիրոյի և Հակույի մայրը։ Մայուրա Մոմոուտի, Կոբենի դասընկերուհին։ Ընտանիքը շոկոլադի ֆաբրիկա ունի։
Կատեգորիա:Մանգաներ
Լողազգեստ
Լողազգեստ, կամ լողալու կոստյում, հագուստ լողալու և լողափնյա հանգստի համար։ Անհրաժեշտ է տարբերել հիդրոկոստյումներից (նախատեսված են մարդու վրա ջրային միջավայրի ազդեցությունը նվազեցնելու համար) և ջրասուզակային կոստյումներից (ջրի տակ աշխատելու համար)։
Նախքան լողալու կոստյումի ի հայտ գալը
Հին ժամանակներում՝ Միջնադարում, Վերածննդի և հետագա դարաշրջաններում «լողալու կոստյում» հասկացություն գոյություն չուներ. մարդիկ լողում էին կամ առանց հագուստի, կամ ներքնազգեստով, որը հարմարեցված չէր հատուկ լողալու համար։
Պոմպեյում և նախկին Հռոմեական կայսրության որոշ այլ վայրերում որմնանկարների վրա պատկերված են ժամանակակից բիկինիներ հիշեցնող կոստյումներով կանայք, սակայն ավելի ուշ այդ ավանդույթը երկար դարեր մոռացվել է։
Մերկ մարմնի հանդեպ հնագույն հիացմունքը զիջեց մեղսավոր մարմնի արհամարհանքին և նույնիսկ «սպանմանը»։ Այնուամենայնիվ, լողալը շարունակում էր մնալ մարդկանց սիրված զբաղմունքը։
Լյուդովիկոս XIV-ի դարաշրջանում կանայք և ասպետները լողում էին ներքնազգեստով, ինչը տարակուսանք էր առաջացնում իսպանացիների շրջանում. Իսպանիայում անհավատալի էր տեսնել կնոջ նույնիսկ ոտքի ծայրերը, առավել ևս, որ տեսնեն կնոջը թաց սպիտակ վերնաշապիկով։
Լողալու կոստյումների հայտնվել
Լողալու համար նախատեսված առաջին կոստյումները, սկսել են հայտնվել XVIII դարի վերջին Ռուսոյի գաղափարներով համաեվրոպական հետաքրքրության ալիքի վրա, որը կոչ է անում բնության հանդեպ բնականություն և մտերմություն դրսևորել։
19-րդ դարում հայտնվել են առաջին առանձին կանացի լողազգեստները։ Անգլիայում Վիկտորյական դարաշրջանում տղամարդկանց և կանանց համատեղ լողանալը նույնիսկ հատուկ կոստյումներով դատապարտվում էր։ Դրանից խուսափելու համար հորինվել են այսպես կոչված լողամիջոցները, որոնք փակում են լողացողներին կողմնակի աչքերից։
Սակայն Ֆրանսիայում բարքերը շատ ավելի ազատ էին։ Տղամարդկանց համար կար նաև հատուկ ձգող կոստյում։
20-րդ դարի սկզբին լողազգեստը դառնում է ավելի պարզ ու ժողովրդավարական, իսկ գլխավորը՝ կարճ։ Բոլորածալերովներն անհետանում են, վերջնականապես անցյալում են մնում «լողագուլպաները» և «բարեկրթությունը պահպանելու» համար այլ հարմարանքները։
Տղամարդկանց լողազգեստն ամենուր նույնն է` բամբակյա գծավոր տրիկո (սովորաբար սպիտակ-կապույտ), որը նման է նավաստու շապիկի։ Այդ նույն տարիներին սպորտը մտնում է նորաձևության մեջ, ինչը ազդում է լողազգեստների ոճերի վրա։ Կենտրոնական, Հյուսիսային և Արևելյան Եվրոպայի (այդ թվում` Ռուսաստանի) երկրներում լողարաններում, ինչպես մասնավոր, այնպես էլ հասարակական կամ գետի մոտ, տղամարդիկ կարող էին կրել լողազգեստներ վարտիքի կամ շորտի տեսքով, որոնք նույնպես անպայմանորեն գծավոր էին։ Սակայն լողափում փորձում էին լողավարտիքով չհայտնվել անպարկեշտությունից պատճառով ։
XX դար՝ լողազգեստների հաղթական դար
Լողազգեստները հենց այդ ժամանակ ձեռք են բերել մեզ ծանոթ ձևը, դրանք սկսում են պատրաստել տրիկոտաժից, քանի որ դա ավելի լավ էր պահում ձևը։
1930-ական թվականներին տեղի է ունենում նույն միտումը՝ մասսայական սպորտի զարգացում, լողի, ջրացատկի մոլություն, այս ամենը նպաստել է լողազգեստի զարգացմանն ու կատարելագործմանը։
Մինչև 20-րդ դարի կեսերը լողազգեստը մնում էր բավականին խիստ և փակում էր մարմնի մեծ մասը։
Հետպատերազմյան տարիներին հայացքների ընդհանուր ազատականացումը հանգեցրեց նրան, որ լողազգեստն ավելի ու ավելի ազատ ու բաց էր դառնում։ Սկսած 20-րդ դարի երկրորդ կեսից աստիճանաբար գրեթե ամենուրեք բոլորը մտան բիկինիի նորաձևության մեջ։
Լուիս Ռարդը լողազգեստների դիզայն է մշակել, որը վրդովեց բազմությանը։ Միակ բանը, որը բավարար չէ նորույթի համար հարմար անուն է. ինչ-որ հանդուգն, էկզոտիկ, ուշադրություն գրավող։  Փարիզում նոր մոդելի ցուցադրությունից չորս օր առաջ ամերիկյան բանակը միջուկային փորձարկումներ է իրականացրել Խաղաղ օվկիանոսում գտնվող կղզում և որը հայտնի էր, որպես բիկինի։ Անվանումը գտնվում է` « Բիկինի »: 1946 թվականի հուլիսի 5-ին թողարկվեց բիկինիի նոր լողազգեստը։ Ավելի ուշ Ռարդը բազմիցս նկատել է, որ նման անվանումը կոստյումը ստացել է կղզու անունով, այլ ոչ թե ատոմային պայթյունի պատվին։ Չնայած ակնհայտ է մնում այն փաստը, որ Ռարդը օգտվել է իր մոդելի անվան համար այդ պահին քննարկվող ամենահրատապ թեմայից։
Լողազգեստների հետագա էվոլյուցիան հանգեցրել է 60-ականներին այսպես կոչված մոնոկինիների հայտնվելուն (միայն ստորին մասը ծածկող և կուրծքը ամբողջությամբ մերկ թողնող) դիզայներ Ռուդի Գերնրայխից և, հետագայում, միկրոկինիից (որոնցում օգտագործվում են միայն հյուսվածքների շատ նեղ շերտեր) և ստրինգներից։
20-րդ դարից մոդայի մեջ է մտնում նաև նատուրիզմը։ Այս տեսակի հանգիստը շատ տարածված է Եվրոպայում, համարվում է ընտանեկան արձակուրդ։
Լողազգեստ և հիգիենա
Մանրէները, բակտերիաները և բորբոսը կարող են շատ արագ աճել խոնավ լողազգեստներում։ Բուժաշխատողները զգուշացնում են, որ երկար ժամանակ խոնավ լողազգեստներ կրելը կարող է առաջացնել մի շարք վարակներ և ցան երեխաների ու մեծահասակների մոտ և նախազգուշացնում են ուրիշների հետ լողազգեստների փոխանակման մասին ։ Նրանք ենթադրում են, որ թաց լողազգեստի փոփոխությունը կարող է անմիջապես օգնել կանխել հեշտոցային վարակների, քոր առաջացնող և, կամ մկանային քոր առաջացնող զգացողությունները  ։
Արտաքին հղումներ
Կատեգորիա:Ներքնազգեստ Կատեգորիա:Հանգիստ
Լիսովկա (գյուղ, Գադյաչի շրջան)
Լիսովկա (Лисівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1670 թվականին։
2001 թվականի տվյալներով Լիսովկա գյուղում բնակվում էր 570 մարդ։ Բնակավայրը զբաղեցնում է 4393 կմ² տարածք։ Բնակչության խտությունը կազմում էր 129,75 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գադյաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1670 թվականին հիմնադրված բնակավայրեր
Քասախի բազիլիկ
Քասախի բազիլիկ, Ապարանի բազիլիկա, եկեղեցի ՀՀ-ում՝ Արագածոտնի մարզում` նախկին Ապարանի շրջանում։ Հնում՝ Այրարատ աշխարհի Նիգ գավառի Քասախ (այժմ՝ Ապարան) բնակավայրում։ 1944-48 թվականների եկեղեցու պեղումները ղեկավարող ճարտարապետ Ա. Սահինյանի կարծիքով՝ Քասախի բազիլիկը կառուցվել է 4-րդ դարի սկզբներին։ Թորոս Թորամանյանի կարծիքով՝ «... թերևս եղած լինի եկեղեցու փոխակերպված հեթանոսական տաճար»։ Ուստի ենթադրվում է, թե նախապես եղել է Արշակունի թագավորական տան ապարանքի աղոթատեղին։
Կառուցվել է տուֆի սև-մոխրագույն մեծ քարերով, ուղղանկյուն հատակագծով, արևելք-արևմտյան առանցքով։ Արևելյան կողմն ունի ներսից պայտաձև, դրսից՝ հնգանիստ աբսիդ, որ գտնվում է սրահից դուրս։ Պահպանվել են պատերը՝ ամբողջ բարձրությամբ, խորանը և հենարանների, թաղերի, կամարների ու շքամուտքերի մնացորդները։ Ամբողջությամբ ավերված են եկեղեցու հյուսիսային պատին կից դահլիճը և դրան հյուսիսից միացած փոքր եկեղեցին։ Մեծ սրահի 4 մուտքերից 3-ը շքամուտքեր են՝ ճարտարապետական հետաքրքրության ունեցող ձևավորմամբ։ Սրանց բարավորնևրը քանդակագործության բացառիկ նմուշներ են։ Լուսավորվել է արևելյան և արևմտյան պատերի մեկական և հարավային պատի երեք գեղեցիկ ոճավորված պատուհաններից։
1948 թվականի (պեղումներ)ի ժամանակ բացվել են հյուսիսից կից կառույցը և նրանից հյուսիս ընկած միանավ բազիլիկ եկեղեցին։ Գտնված երեք կողմերից քանդակազարդ արժեքավոր խոյակներից այժմ պահվում են Հայաստանի Պատմության պետական թանգարանում։ Հայկականի հետ գտնվել են նաև սելևկյան թագավոր Անտիոքոս 7-րդ էվերգետոսի ոսկե դրամը (տետրադրախմա), բյուզանդական ուռուցիկ ոսկեդրամներ (10-րդ դար),  բյուզանդական (10-11-րդ դարերի) և վրացական (Թամար թագուհու) պղնձյա դրամներ։ 1981 թվականին կատարվել են եկեղեցու վերականգնման աշխատանքներ։
Կատեգորիա:Արագածոտնի մարզի եկեղեցիներ
Միրլար
Միրլար, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Պատմություն
Հետագայում գյուղն ընդգրկվել է Ադրբեջանական ՍՍՀ-ի Ղուբաթլուի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ ։
Բնակչություն
1886 թվականին գյուղն ունեցել է 98, 1907-ին՝ 295 թուրք, իսկ 1908-ին՝ 203 կովկասի թաթար բնակիչ ։
Գյուլթափա (լեռնաբլուր)
Գյուլթափա, լեռնաբլուր Հայաստանի Արագածոտնի մարզում, Արագածի զանգվածի հարավ֊արևմտյան մասում, Աշնակ գյուղից 3-4 կմ հարավ։ Տեղադրման կոորդինատներ 40.30224°N, 43.90517°W, Բարձրությունը 1367 մ ։
Ծանոթագրություններ
Կատեգորիա:Արագածոտնի մարզի լեռներ
Իգոր Ռյուրիկովիչ
Իգոր (հնարավոր է՝ Ingvar, մոտ 878 - 945), եղել է Կիևյան Ռուսիայի մեծ իշխան 912-945 թվականներին ։ Պատմության մեջ հայտնի է որպես վարյագների միապետ Ռյուրիկի որդի (ուսումնասիրողներից ոմանք կասկածի տակ են դնում նրա՝ Ռյուրիկի որդին լինելը )։ Իգորը առաջին ռուս իշխանն է, ով նշվել է բյուզանդական ('Ιγγωρ) և արևմտյան աղբյուրներում (Inger)։
Գրականություն
Կատեգորիա:Ռուսաստանի պատմություն Կատեգորիա:Սև ցուցակ Կատեգորիա:Ճամբարի ժամանակավոր
Ելփին (գետ)
Ելփին, Աղոբեն, Աղոպեն, Ելբին, Էլբին, էլփին, գետ Հայաստանի Վայոց ձորի մարզում, Արփայի աջ վտակը։ Սկիզբ է առնում Վարդենիսի լեռների հարավարևմտյան լանջերից՝ 2950 մ բարձրությունից և մայր գետին է միանում Վայոց ձորի մարզի Արենի գյուղի մոտ։ Սնումը տեղի է ունենում ձնահալոցքային ու անձրևային եղանակով, ինչպես նաև՝ ստորջրյա աղբյուրներից։ Վարարումները տեղի են ունեում գարնանը և ամառվա սկզբին, մասնավորապես՝ ապրիլ-հունիս ամիսներին։ Ելփինից սկիզբ են առնում 22 փոքր և միջին ջրանցքներ։ Երկարությունը հասնում է 23 կմ-ի, ջրհավաք ավազանը՝ 130 կմ², իսկ տարեկան միջին ծախսը 0,3 մ³/վ է ։
Հնում կոչվում էր Աղոբեն, Աղոպեն։ Ունի երկու վտակ՝ Կոզուլջաջուր և Շրեշտաջուր։ Վերջինս իր անվանումը ստացել է համանուն լեռից։ Հաճախակի են սելավները։ 1931 թվականի սելավը մեծ վնաս է հասցրել Արենի, Ելփին, Չիվա գյուղերին. հունի առանձին հատվածներում կառուցված են ափապաշտպան շինություններ։ Այժմ ջրերն օգտագործվում են ոռոգման նպատակով, և ամռան ամիսներին Արփա չեն հասնում ։
Աղոպենի ձոր
Ելփին գետի հին անվան հետ է կապվում նաև համանուն՝ Աղոպենի ձորը, որը գտնվում էր Արաքսի ձախակողմյան վտակի՝ Արփայի ավազանում։ Այն գտնվում էր նախկին Օղբին ավերակ գավառի մոտակայքում ։
Նովոյումաշևո
Նովոյումաշևո (Новоюмашево, Яңы Йомаш), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 354 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Մոզրա
Մոզրա, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Պարոն Ավագ
Պարոն Ավագ, հին թաղամաս Իրանի հյուսիսարևմտյան Թավրիզ քաղաքի կենտրոնում։ Պարոն Ավագի բնակիչները հիմնականում Թավրիզի իրանահայ փոքրամասնության ներկայացուցիչներն են։ Թաղամասում կան պատմական և ժամանակակից շենքեր և կազմակերպություններ՝ նվիրված Թավրիզի հայերին, այդ թվում մի քանի եկեղեցիներ (օրինակ՝ Սուրբ Սարգիս եկեղեցին), սպորտային ակումբներ, այգիներ և դպրոցներ։ Թաղամասի անունը տրվել է ի պատիվ Ավագ Ավագյանի, որը թաղամասի մեծահարուստ հիմնադիրն էր 19-րդ դարում ։
Արտաքին հղումներ
Կատեգորիա:Թավրիզ Կատեգորիա:Հայերն Իրանում
Ցտեսություն, Ծիտ
«Ցտեսություն, Ծիտ», հայ արձակագիր Արամ Պաչյանի վեպը։ Առաջին անգամ հրատարակվել է 2012 թվականին՝ «Անտարես» հրատարակության «XXI.» մատենաշարի շրջանակներում։
Խմբագիրը Արքմենիկ Նիկողոսյանն է, տեխնիկական խմբագիրը՝ Արարատ Թովմասյանը, մենատիպերը՝ Տիգրան Կիրակոսյանի, իսկ լուսանկարը՝ Կարեն Անտաշյանի։ Բաղկացած է 224 էջից։
Երկրորդ հրատարակություն
«Ցտեսություն, Ծիտ» վեպի երկրորդ հրատարակությունը տպագրվել է հեղինակի մասնակի վերամշակումից հետո։ Հրատարակել է «Դարակ» հրատարակչությունը 2017 թվականին։ Այս հրատարակության մեջ հեղինակը հավելել է նաև վերջաբան, կազմված է 216 էջից։ Շապիկին օգտագործվել է Լիլիան Գալստյանի լուսանկարը, շապիկը՝ Լուսինե Նավասարդյանի։
Սյուժե
Վեպում ներկայացված են բանակից զորացրված տղայի՝ Ծտի (նրա անունն է) մտորումները։
Արտաքին հղումներ
Կատեգորիա:Հայերեն վեպեր Կատեգորիա:2012 գրքեր Կատեգորիա:Արամ Պաչյանի վեպեր Կատեգորիա:2017 գրքեր
Թեդի Սարաֆյան
Թեդի Սարաֆյան, ամերիկացի կինոդրամատուրգ ։ Նա թերևս հայտնի է հատկապես նրանով, ով աշխատակցել է Տերմինատոր 3։ Մեքենաների ապստամբությունը ֆիլմին։
Նա Ռիչարդ Սարաֆյանի որդին է, Ռիչարդ Սարաֆյան Կրտսերի և Դերան Սարաֆյանի եղբայրը, և Ռոբերտ Ալտմանի զարմիկը։
Նա Barefoot Sound-ի համասեփականատերը և բարձրակարգ ձայնագրման մոնիտորների արտադրողն է։
Ծանոթագրություններ
Կատեգորիա:Ամերիկահայ արձակագիրներ Կատեգորիա:Ամերիկահայ կինոռեժիսորներ Կատեգորիա:Հայ կինոդրամատուրգներ Կատեգորիա:Ամերիկահայ սցենարիստներ Կատեգորիա:Ամերիկահայ դերասաններ
Մահմուդիանսարի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Սոբիբոր (ֆիլմ)
«Սոբիբոր» (Собибо́р), ռուսական ռազմական դրամա, Կոնստանտին Խաբենսկու առաջին աշխատանքը որպես լիամետրաժ ֆիլմի ռեժիսոր և սցենարիստ։ Գլխավոր դերերը կատարում են Կոնստանտին Խաբենսկին ու Քրիստոֆեր Լամբերը։
Ֆիլմի պրեմիերան Ռուսաստանում կայացել է 2018 թվականի մայիսի 3-ին ։ Ֆիլմի հիմքում ընկած է գրող Իլյա Վասիլևի «Ալեքսանդր Պեչերսկի։ Ճեղքում դեպի անմահություն» գրքի համառոտ բովանդակությունում։ Ֆիլմն ստեղծվել է «Патриот Продакшнс» ստուդիայում։
Սյուժե
Ֆիլմի հիմքում ընկած է իրական պատմություն, որ տեղի է ունեցել 1943 թվականին օկուպացված Լեհաստանի տարածքում՝ նացիստական Սոբիբոր մահվան ճամբարում։ Ֆիլմի գլխավոր հերոսը խորհրդային հրեա Ալեքսանդր Պեչերսկին է (Կոնստանտին Խաբենսկի), որ ինտենդանտ է, բանակային մատակարարող, ունի լեյտենանտի կոչում։ 1943 թվականի հոկտեմբերին նա գերի է ընկնում և հայտնվում Սոբիբոր համակենտրոնացման ճամբարում, ուր հրեաներին տանում էին արդեն ոչ թե աշխատեցնելու, այլ գազի խցիկներում ոչնչացնելու նպատակով։ Ալեքսանդրը, որ հոգով ուժեղ և բարոյապես անընկճելի անձնավորություն էր, հաջողվում է երեք շաբաթվա ընթացքում ծրագրել ինտերնացիոնալ ապստամություն Արևմտյան Եվրոպայից և Լեհաստանից բերված կալանավորների մասնակցությամբ։ Այդ ապստամբությունը դարձել է միակ հաջողվածը պատերազմի ամբողջ ընթացքում, և ավարտվել է նացիստական մահվան ճամբարից կալանավորների զանգվածային փախուստով։
Ստեղծում
Ֆիլմն ստեղծվել է Իլյա Վասիլևի «Ալեքսանդր Պեչերսկի։ Ճեղքում դեպի անմահություն» գրքի հիման վրա ։ Ֆիլմի աշխատանքային վերնագիրն է՝ «Լեգենդ փախուստի մասին»։ Սկզբում ֆիլմի ռեժիսորը եղել է Անդրեյ Մալյուկովը ։ Ապա նրան փոխարինել է գլխավոր դերակատար Կոնստանտին Խաբենսկին, որի համար այն դարձել է ռեժիսորական նորամուտ ։
Ավելի ուշ Կոնստանտին Խաբենսկին «ԿինոՊոիսկին» տված հարցազրույցում հերքել է այն տեղեկությունը, թե սկզբում ֆիլմի ռեժիսոր նշանակվել է Մալյուկովը՝ բացատրելով դա նրանով, որ իրեն սկզբում հրավիրել են որպես դերասան, իսկ ռեժիսորն այդ ժամանակ վերջնականապես հաստատված չի եղել։ Խաբենսկին կատակել է. «Եթե չգտնեք արժանավոր մեկին, ֆիլմը կնկարահանեմ ես»։ Այդ արտահայտությունը լուրջ է ընդունվել պրոդյուսերների կողմից։ Խաբենսկին սկզբում հրաժարվել է ռեժիսորի աթոռից, բայց հետո տվել է իր համաձայնությունը։ Իսկ Մալյուկովը մնացել է ֆիլմի գեղարվեստական ղեկավար, և նրա խորհուրդներն օգտակար են եղել Խաբենսկու համար, որն իր առաջին քայլերն էր անում որպես ռեժիսոր։
Հիմնական նկարահանումներն անցկացվել են Լիտվայում, որտեղ կառուցվել են համակենտրոնացման ճամբարի դեկորացիաներ Սոբիբորում հնագիտական պեղումների մասնակիցների գծագրերի հիման վրա ։
Պրեմիերա
Ֆիլմի հեռուստատեսային պրեմիերան կայացել է 2018 թվականի հունիսի 14-ին Ռուսաստանի Առաջին ալիքով ։
Քննադատություն
Ֆիլմն արժանացել է միջին գնահատականի ռուս կինոքննադատների կողմից։ Megacritic կայքում միջին միավորը կազմել է հնարավոր 10-ից 7,0՝ հիմնված 26 գրախոսությունների վրա ։ «Новая газета» թերթից Լարիսա Մալյուկովան ֆիլմին տվել է 10 հնարավորից 8 միավոր ։
Արտաքին հղումենր
Կատեգորիա:2018 ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական ռազմական ֆիլմեր Կատեգորիա:Ռուսական պատմական ֆիլմեր Կատեգորիա:Ռուսական կենսագրական ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր Հոլոքոստի մասին Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ռուսական ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:2018 դրամա ֆիլմեր
(7769) Օկունի
(7769) Օկունի (Okuni), աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 4-ին Սատորու Օտոմոյի կողմից Կիյոսատոյում ։
Միջին հեռավորությունը Արեգակից կազմում է 2,434538 ա. մ., առավելագույնը մոտենում է 2,078 ա. մ. հեռավորության վրա և հեռանում 2,7911 ա. մ. ։ Արեգակի շուրջ մեկ ամբողջական պտույտ է կատարում 1387,47 երկրային օրվա ընթացքում, իր ուղեծրով շարժվելով միջինում 0,259465 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,15° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սատորու Օտոմոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բագրևանդ (գետ)
Բագրևանդ, գետ Հայկական լեռնաշխարհում, Արածանիի աջակողմյան վտակը։ Սկիզբ է առնում Տառնագյոլ լեռնանցքից՝ 2375 մ բարձրությունից, հոսում է արևմուտքից արևելք ուղղությամբ։ Երկար մոտ 95 կմ, սնուցումը՝ ձնաանձրևային, հորդացումը՝ մայիսին ։
Ծանոթագրություններ
Կատեգորիա:Հայկական լեռնաշխարհի գետեր
Amazon Luna
Amazon Luna, ամպային խաղային պլատֆորմը, որը մշակել և ղեկավարում է Amazon ընկերությունը  ։  Luna-ն ցուցադրվեց 2020 թվականի սեպտեմբերի 24-ին, իսկ առաջին բաժանորդագրությամբ հասանելիությունը մեկնարկեց 2020 թվականի հոկտեմբերի 20-ից ։ Ծառայության ամսավճարը կազմում է 5,99 դոլար և աշխատում է  AWS-ի հիման վրա ։
Luna-ն թույլ է տալիս օգտատերերին խաղալ խաղեր 1080p 60fps կետայությամբ։
Ծառայության մեջ ներառված է Twitch-ը, ինչը թույլ է տալիս հեռարձակել խաղերը ուղիղ եթերով։
Amazon-ը կնքել է պայմանագիր Ubisoft ընկերության հետ՝ խաղային ալիք ստեղծելու համար ։ Ալիքը ունի բաժանորդագրության վճարը, որը կազմում է 17,99 դոլար։
Գոյություն ունի նաև հավելյալ խաղերը փաթեթները ընտանիքների համար՝ 3 դոլար ամսավճարով, որը պարունակում է խաղեր E վարկանիշով։
Օգտատերը հնարավրություն ունի անհատապես բաժանորդագրվել այն փաթեթներին, որոնք անհրաժեշտ են իրեն։
Luna-ն ներկա պահին հասանելի է միայն ԱՄՆ-ի բաժանորդների համար, իսկ միջազգային տարբերակաի թողարկման մասին չի ասվում ոչինչ։
Amazon-ը թողարկել է Lunan, որպեսզի մրցակցի այլ ամպային խաղային համակարգերի հետ, ինչպիսիք են՝ Stadia, Xbox Cloud Gaming, PlayStation Now և GeForce Now։
Վահանակ
Luna խաղային վահանակը առանձին աքսեսսուր է, որի արժեքը կազմում է՝ 49,99 դոլար։ Ներառված բարձրախոսը աջակցվում է Amazon Alexa-ի կողմից։ Վահանակը կարելի է միացնել Wi-Fi, Bluetooth կամ USB-C լարի միջոցով ։
Ծանոթագրություններ
Կատեգորիա:Ծրագրային ապահովում Կատեգորիա:Խաղեր Կատեգորիա:Առցանց ժամանց Կատեգորիա:Առցանց ծառայություններ
Ավրելիա Կոտտա
Ավրելիա Կոտտա, հռոմեական մատրոնա, Գայոս Հուլիոս Կեսարի մայրը։ Անտիկ հեղինակների կողմից հիշատակվում է իր որդու կենսագրության որոշ դրվագների հետ կապված։
Ծագում
Ավրելիան պատկանել է Ավրելիաների պլեբեյական դասին, որի ներկայացուցիչներն զբաղեցրել են խոշոր պաշտոններ միայն մ.թ.ա. 3-րդ դարի կեսերին և այդ պատճառով էլ 2-րդ դարում համարվել են «նոր ազնվականներ», թեև արդեն ունեին հարստություն և ազդեցություն։ Նրա ծագման մանրամասները հայտնի չեն։ Սվետոնիոսը մ.թ.ա. 75 թվականի կոնսուլ Գայոս Ավրելիոս Կոտտային համարել է Ավրելիայի որդու՝ Գայոս Հուլիոս Կեսարի ազգական, որտեղից էլ պատմաբանները եզրակացնում են, որ Ավրելիան պատկանել է Ավրելիոս Կոտտաների տոհմին։
Գոյություն ունի վարկած, թե Կեսարի մայրը եղել է ոմն Մարկոս Ավրելիոս Կոտտայի դուստրը և Գայոսի, Մարկոսի ու Լուկիոսի՝ համապատասխանաբար մ.թ.ա. 75, 74 և 65 թվականների կոնսուլների քույրը։ Է. Բեդիանը կարծում է, որ propinquus տերմինը, որ Սվետոնիոսն օգտագործում է Գայոս Կոտտայի վերաբերյալ, բացառում է այդ տարբերակը։ Ռ. Բիլլոուզի տոհմաբանական սխեմայի համաձայն՝ Ավրելիան եղել է Լուկիոս Ավրելիոս Կոտտայի՝ մ.թ.ա. 119 թվականի կոնսուլի դուստրը ։
Ամուսնություն
Մ․թ․ա․ II դարի վերջին տարիներին Ավրելիան ամուսնացել է Գայոս Հուլիոս Կեսարի հետ։ Վերջինս սերում էր Հռոմի հնագույն պատրիկական տոհմերից մեկից, որ այդ ժամանակ ամրապնդել էր իր դիրքերը Գայոս Մարիոսի հետ բարեկամական կապի շնորհիվ (վերջինս ամուսնացած էր Կեսարի քրեջ հետ)։ Ավրելիան և Գայոս Հուլիոս Կեսարն ունեցել են երեք երեխա՝
Տակիտոսն իր «Երկխոսություն հռետորների մասին» աշխատությունում Ավրելիայի հիշատակում է հռոմեացի երեք կանանց թվում, որոնք օրինակելի դաստիարակություն են տվել իրենց որդիներին։ Ավրելիան «հետևել է ոչ միայն նրան, թե ինչպես են երեխաները սովորում և և ինչպես են կատարում իրենց մյուս պարտականությունները, այլև նրանց զվարճանքներին ու ժամանցին՝ նրանցում ներդնելով բարեպաշտություն և բարեվայելչություն»։ Կեսարի կնոջը «գովաբանել են տանը տիրող օրինակելի կարգուկանոնի և երեխաների նկատմամբ անխոնջ հոգատարության համար»։
Գայոս Հուլիոս Ավագը մահացել է մ․թ․ա․ 86 կամ 84 թվականին՝ անցնելով cursus honorum մինչև պրետոր և երեք երեխաներին թողնելով Ավրելիայի խնամքին։
Այրիություն
Մ․թ․ա․ 82 թվականին հերթական քաղաքացիական պատերազմում հաղթել է Մարիոսի հակառակորդ Լուցիոս Կոռնելիուս Սուլլան, որը պատանի Կեսարից պահանջել է չեղյալ հայտարարել Մարիոսի քաղաքական համախոհ Ցիննայի դստեր հետ ամուսնությունը. Ավրելիան ստիպված է եղել խնդրել դիկտատորին, որ նա խնայի իր որդու կյանքը։
Հաջորդ անգամ Ավրելիան հիշատակվում է արդեն մ․թ․ա․ 60-ական թվականների աղբյուրներում։ Անտիկ հեղինակները պատմում են, որ Գայոս Հուլիոս կրտսերը, մեծ պոնտեֆիքսի ընտրություններին գնալուց առաջ համբուրել է լացող մորն ու ասել. «Այսօր, մա՛յր, դու կտեսնես քո որդուն կամ որպես բարձրագույն քուրմ, կամ էլ որպես վտարանդի» (ըստ Սվետոնիոսի տարբերակի՝ «Կամ ես կվերադառնամ որպես պոնտիֆեքս, կամ էլ ընդհանրապես չեմ վերադառնա»)։
Մ․թ․ա․ 62 թվականին Ավրելիան կարևոր դեր է կատարել Պուբլիոս Կլոդիոս Պուլխերի հետ կապված սկանդալում։ Այդ երիտասարդը, որն ունեցել է վատ համբավ, ըստ Պլուտարքոսի, սիրահարվել է Կեսարի երկրորդ կնոջը՝ Պոմպեա Սուլլային, և վերջինս էլ նրան պատասխանել է փոխադարձությամբ։ Սակայն սիրահարները չեն կարողացել հանդիպել Ավրելիայի աչալուրջ հսկողության պատճառով։ Այդ ժամանակ Կլոդիոսը Բարի աստվածուհուն նվիրված տոնակատարության ժամանակ գնացել է Կեսարի տուն և ներս մտել տավղահար կնոջ հագուստով։ Սակայն աղախիններից մեկը նրա ձայնից հասկացել է, որ նա տղամարդ է և աղմուկ է բարձրացրել։ Ավրեիան փակել է տվել դռները, ստուգել ողջ տունը և գտել Կլոդիոսին այն աղախնի սենյակում, որը նրան օգնել էր ներս մտնել, և կանայք վռնդել են նրան։